《次韵龄叟见寄》
宋代·陈著

方外好交情，诗筒出醉屏。
清能濯骄暑，光欲掩常星。
自愧薄榆景，有生真草亭。
多年只多感，岌岌旧门庭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。